Document ID: /roh_data/filtered/fineweb-2-filterrobots_roh.jsonl.gz/51094

La Germania ha crititgà la Svizra pervi da sia politica d’asil. Concret giaja per ils radund 1'000 fugitivs ch’arrivian actualmain mintg’emna a Buchs en il chantun Son Gagl e che na vegnian betg franads. La Svizra laschia simplamain passar els – ha crititgà Andrea Lindholz, la vicepresidenta da la fracziun da la CDU/CSU en il parlament envers la «NZZ am Sonntag». Critica datti er da l’uffizi federal da migraziun a Berlin: La Svizra stoppia ademplir sia obligaziun e cumbatter la migraziun illegala. Tenor il Secretariat da stadi per la migraziun percunter ha la pratica da la Svizra violà ni il dretg vertent ni ina cunvegna cun l'UE.
RTR novitads 12:00